Thomas Hobbes (5 April 1588 – 4 Dhésèmber 1679) iku siji filsuf saka Inggris, kang misuwur kanthi bukuné "Leviathan" 1651, kang dadi dhasar tumrap filsafat pulitik Kulon. Hobbes dikenang kanthi karyané bab filsafat pulitik, sanajan karyané uga nyakup bab-bab liya kaya déné sajarah, èlmu ukur, teologi, etika, filsafat umum, lan èlmu pulitik. Saliyané iku, sumbangan pamikiran Hobbes bab alam manungsa minangka siji kerjasama kang madhiri utawa "self-interested cooperation", wis kabukti dadi téyori kang tahan uji ing jagad antropologi filsafat.